Diari Oficial de la Generalitat Valenciana


Sumari del DOGV 9280, del 17-02-2022 (2022/1205)

Extracte de la convocatòria de 14 de febrer de 2022, de la Cambra Oficial de Comerç, Indústria, Serveis i Navegació de València, d'ajudes del programa «Competitivitat Turística 2022 - Cambra València».
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9280

Data del DOGV
:   17-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1205


Data del document
:   14-02-2022

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Correcció d'errades

 Descriptors 

:   * ajuda pública

Extracte de la convocatòria de 14 de febrer de 2022, de la Cambra Oficial de Comerç, Indústria, Serveis i Navegació de València, d'ajudes del programa «Competitivitat Turística 2022 - Cambra València». [2022/1205]  
BDNS (identif.): 610411.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/ge/es/convocatoria/610411)  
La Cambra Oficial de Comerç, Indústria, Serveis i Navegació de València informa de la convocatòria pública d'ajudes per al desenvolupament de plans de millora de la competitivitat del sector turístic en el marc del programa «Competitivitat turística», cofinançat pel Fons Europeu de Desenvolupament Regional (FEDER) de la Unió Europea i per Turisme Comunitat Valenciana. Generalitat Valenciana.  
  
Primer. Beneficiaris  
Pimes, micropimes i persones inscrites en el Règim Especial de Treballadors Autònoms, de la demarcació territorial de la Cambra de Comerç de València, donades d'alta en data anterior a la publicació de la present convocatòria en els registres de Turisme Comunitat Valenciana. Generalitat Valenciana o en el cens de l'IAE, en algun dels següents epígrafs:  
Secció primera: epígrafs 67, 68, 721.3, 73, 755 i 98.  
Secció segona: epígrafs 52, 59, 882 i 883.  
  
Segon. Objecte  
Concessió d'ajudes per a desenvolupar plans d'implantació que milloren la competitivitat del sector turístic en el marc del programa «Competitivitat turística», subvencionats en un 50 % per FEDER, i en un 50 % per Turisme Comunitat Valenciana. Generalitat Valenciana, en la fase d'assessorament (Fase I).  
   
Tercer. Convocatòria  
El text complet d'aquesta convocatòria està a la disposició de les empreses en la seu electrònica de la Cambra de Comerç de València. A més, pot consultar-se a través del web https://www.camaravalencia.com/es-es/competitividad/turismo/paginas/ayudas-competitividad-turistica.aspx  
En aquesta adreça podrà descarregar-se, juntament amb la convocatòria, la documentació necessària per a realitzar la sol·licitud.  
  
Quart. Quantia  
La quantia de les ajudes econòmiques a atorgar amb càrrec a aquesta convocatòria és de 122.500 ?, i el pressupost màxim elegible per empresa és de 7.000 ?, que serà prefinançat íntegrament per l'empresa beneficiària i cofinançat per FEDER al 50 %, per la qual cosa la quantia màxima d'ajuda per empresa serà de 3.500 ?.  
  
Aquestes ajudes formen part del programa «Competitivitat turística», el pressupost màxim de la qual d'execució és de 302.770,00 ?, en el marc del Programa operatiu pluriregional d'Espanya 2014-2020, i que inclou els serveis gratuïts de diagnòstic i seguiment.  
  
Cinqué. Termini de presentació de sol·licituds.  
El termini per a la presentació de sol·licituds s'obri a les 09.00 h, una vegada transcorreguts cinc dies hàbils des de l'endemà a la publicació de l'extracte d'aquesta convocatòria en Diari Oficial de la Generalitat Valenciana i fins a les 14.00 h del dia 31 d'octubre de 2022, si bé el termini podrà acurtar-se en cas d'esgotar-se el pressupost.  
  
València, 14 de febrer de 2022.- El president: José Vicente Morata Estragués.